รัฐบาลไทย-ข่าวทำเนียบรัฐบาล-อำเภอศรีสัชนาลัย รุ่งอรุณแห่งความสุข บูรณาการภาคีเครือข่าย จัดกิจกรรมสร้างฝายชะลอน้ำ ขับเคลื่อนโครงการหมู่บ้านยั่งยืน เพื่อเฉลิมพระเกียรติพระบาทสมเด็จพระเจ้าอยู่หัว
วันจันทร์ที่ 18 มีนาคม 2567
18/03/2567
อําเภอศรีสัชนาลัย รุ่งอรุณแห่งความสุข บูรณาการภาคีเครือข่าย จัดกิจกรรมสร้างฝายชะลอน้ํา ขับเคลื่อนโครงการหมู่บ้านยั่งยืน เพื่อเฉลิมพระเกียรติพระบาทสมเด็จพระเจ้าอยู่หัว
อําเภอศรีสัชนาลัย รุ่งอรุณแห่งความสุข บูรณาการภาคีเครือข่าย จัดกิจกรรมสร้างฝายชะลอน้ํา ขับเคลื่อนโครงการหมู่บ้านยั่งยืน เพื่อเฉลิมพระเกียรติพระบาทสมเด็จพระเจ้าอยู่หัว มุ่งมั่นสืบสานเจตนารมณ์ "สร้างฝาย สร้างคน สร้างชีวิต" ร่วมสร้างฝาย 730 ฝายในปี 2567
อําเภอศรีสัชนาลัย รุ่งอรุณแห่งความสุข บูรณาการภาคีเครือข่าย จัดกิจกรรมสร้างฝายชะลอน้ํา ขับเคลื่อนโครงการหมู่บ้านยั่งยืน เพื่อเฉลิมพระเกียรติพระบาทสมเด็จพระเจ้าอยู่หัว มุ่งมั่นสืบสานเจตนารมณ์ "สร้างฝาย สร้างคน สร้างชีวิต" ร่วมสร้างฝาย 730 ฝายในปี 2567 เพื่อแก้ปัญหาภัยแล้งและบริหารจัดการน้ําชุมชนอย่างยั่งยืน
เมื่อวันที่ 17 มี.ค. 67 นายเอกสิฏฐ์ วิไลศิลป์ นายอําเภอศรีสัชนาลัย เปิดเผยว่า อําเภอศรีสัชนาลัย จังหวัดสุโขทัย ได้จัดกิจกรรมสร้างฝายชะลอน้ํา โดยร่วมกับนายปราโมทย์ สังขวุฒิ กํานันตําบลแม่สิน พร้อมด้วยผู้ใหญ่บ้าน ผู้ช่วยผู้ใหญ่บ้าน คณะกรรมการหมู่บ้าน ชุดรักษาความปลอดภัยของหมู่บ้าน อาสาสมัครสาธารณสุขประจําหมู่บ้าน และประชาชนจิตอาสาได้นัดหมายร่วมกันจัดทํากิจกรรมการ สร้างฝายเพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 โดยได้ร่วมกันทําฝายชะลอน้ํา จํานวน 5 ฝาย ณ บ้านแม่ฮู้ หมู่ 5 ตําบลแม่สิน อําเภอศรีสัชนาลัย ซึ่งเป็นหนึ่งในกิจกรรมการร่วมกันสร้างฝาย 730 ฝาย เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ขับเคลื่อนโครงการหมู่บ้านยั่งยืน (Sustainable Village)
นายเอกสิฏฐ์ วิไลศิลป์ นายอําเภอศรีสัชนาลัย กล่าวว่า อําเภอศรีสัชนาลัยได้น้อมนําแนวทางการขับเคลื่อนสู่หมู่บ้านยั่งยืนของกระทรวงมหาดไทย โดยการสร้างความเข้มแข็งของชุมชน การอนุรักษ์สิ่งแวดล้อม ทําให้ประชาชนมีความมั่นคง สามารถพึ่งพาตนเองได้ และมีคุณภาพชีวิตที่ดีอย่างยั่งยืน ซึ่งนายสุชาติ ทีคะสุข ผู้ว่าราชการจังหวัดสุโขทัย ได้ให้ความสําคัญในการผลักดันให้ทุกอําเภอร่วมกันทําให้ทุกหมู่บ้านเป็นหมู่บ้านยั่งยืน โดยอาศัยทีมอําเภอ/ตําบล บําบัดทุกข์ บํารุงสุข แบบบูรณาการอย่างยั่งยืน โดยเป็นทีมบูรณาการจาก 7 ภาคีเครือข่าย ด้วยหลักการ 4 ร่วม คือ ร่วมคิด ร่วมวางแผน ร่วมทํา และร่วมรับประโยชน์ โดยน้อมนําหลักปรัชญาของเศรษฐกิจพอเพียงมาประยุกต์ใช้ ตามแนวคิดหมู่บ้านยั่งยืน (Sustainable Village) ที่คนในชุมชนมีความเข้มแข็ง สามารถพึ่งพาตนเองได้ โดยมีเป้าหมายประชาชนทุกคนมีคุณภาพชีวิตที่ดีอย่างยั่งยืน
"เพราะน้ําเป็นทรัพยากรที่มีความสําคัญอย่างยิ่งต่อสิ่งมีชีวิต แต่ปัจจุบันแหล่งน้ําธรรมชาติถูกทําลายลงไป ทําให้อําเภอศรีสัชนาลัย ประสบปัญหาภัยแล้ง ประชาชนในพื้นที่ขาดน้ําดื่ม น้ําเพื่อการอุปโภคบริโภค รวมถึงน้ําที่ใช้ในการเกษตร อําเภอศรีสัชนาลัยจึงได้บูรณาการภาคีเครือข่าย จัดกิจกรรมสร้างฝายชะลอน้ํา ณ ตําบลท่าชัย และตําบลป่างิ้ว อําเภอศรีสัชนาลัย เพื่อชะลอการไหลของน้ํา ทําให้มีน้ําอยู่ในลําห้วยนานขึ้น และทําให้ประชาชนในพื้นที่มีน้ําใช้ในการอุปโภคบริโภค และทําการเกษตรได้อย่างเพียงพอตลอดทั้งปี อีกทั้งเป็นการฟื้นฟูทรัพยากรธรรมชาติที่เคยถูกทําลาย แก้ไขในสิ่งที่เราเคยทําผิดพลาด เพื่อเป้าหมายทําให้ระบบนิเวศที่อุดมสมบูรณ์กลับคืนมา เพราะน้ําคือชีวิต การสร้างฝายกักเก็บน้ํา ชะลอน้ํา เพื่อให้เกิดความชุ่มชื่นกับดินกับพืชกับผืนป่า ฟื้นฟูป่าให้กลับมาอุดมสมบูรณ์ โดยได้น้อมนําแนวพระราชดําริของพระบาทสมเด็จพระบรมชนากาธิเบศร มหาภูมิพลอดุลยเดชมหาราช บรมนาถบพิตร มาปฏิบัติในพื้นที่โดยการประสานพลังของ 7 ภาคีเครือข่าย "สร้างฝาย สร้างคน สร้างชีวิต"" นายเอกสิฏฐ์ฯ กล่าว
นายเอกสิฏฐ์ วิไลศิลป์ นายอําเภอศรีสัชนาลัย กล่าวเพิ่มเติมว่า การทําฝายชะลอน้ําจะช่วยสร้างความชุ่มชื้นในดินได้มากขึ้น สร้างความสมบูรณ์ของป่าต้นน้ําทรัพยากรธรรมชาติและสิ่งแวดล้อมที่ดี ทําหน้าที่คืนความชุ่มชื้นเข้าสู่ระบบน้ําธรรมชาติ ช่วยให้ปริมาณน้ําธรรมชาติมากขึ้น และลดความเสี่ยงต่อสถานการณ์ภัยแล้ง ช่วยเพิ่มความหลากหลายทางชีวภาพให้แก่พื้นที่ และยังเป็นแหล่งที่อยู่อาศัยของสัตว์น้ํา ส่งผลให้พี่น้องประชาชนมีแหล่งน้ํา เพื่อการอุปโภคบริโภค ตลอดจนมีน้ําใช้เพื่อเกษตรกรรมบริเวณใกล้เคียงได้ตลอดทั้งปี นอกจากนี้การจัดทําฝายชะลอน้ํายังเป็นการส่งเสริมความร่วมมือให้กับประชาชนในพื้นที่ในทุกมิติ ไม่ว่าจะเป็นการร่วมเสนอปัญหาและความต้องการของชุมชน การตัดสินใจร่วมดําเนินการ ตลอดจนการร่วมรับผลประโยชน์จากการพัฒนาหมู่บ้าน ทําให้เกิดเป็นความรักความสามัคคีช่วยเหลือกันของคนในชุมชนอีกด้วย
"อําเภอศรีสัชนาลัย มุ่งมั่น แน่วแน่ และพร้อมยกระดับการดําเนินโครงการหมู่บ้านยั่งยืน เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 และเตรียมพร้อมรับมือกับปัญหาภัยแล้ง และแก้ไขปัญหาขาดแคลนน้ําอุปโภคบริโภคในพื้นที่ เพื่อให้การ "บําบัดทุกข์ บํารุงสุข" เกิดขึ้นกับพี่น้องประชาชนอย่างแท้จริง สอดคล้องกับเจตนารมณ์ของกระทรวงมหาดไทยในการปลูกฝังให้คนในชุมชนอนุรักษ์ และจัดการทรัพยากรดินและน้ําอย่างถูกวิธี ตามเจตนารมณ์ในการสร้างความตระหนักรู้ถึงบทบาทความสําคัญของดินและน้ํา ตามการขับเคลื่อนวันดินโลก (World Soil Day) ของกระทรวงมหาดไทย ด้วยแนวคิด ดินดี น้ําดี ชีวีมีสุขอย่างยั่งยืน และสนับสนุนให้ประชาชนในพื้นที่มีคุณภาพชีวิตที่ดีขึ้น ลดความเหลื่อมล้ํา พร้อมทั้งขับเคลื่อนเป้าหมายการพัฒนาที่ยั่งยืน (SDGs) ของสหประชาชาติให้สําเร็จ" นายเอกสิฏฐ์ฯ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood